**Ministru kabineta noteikumu projekta**

**„Grozījumi Ministru kabineta 2014.gada 26.augusta noteikumos Nr.509 „Noteikumi par karavīra mēnešalgas un speciālo piemaksu noteikšanas kārtību un to apmēru” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2014.gada 26.augusta noteikumos Nr.509 „Noteikumi par karavīra mēnešalgas un speciālo piemaksu noteikšanas kārtību un to apmēru” izstrādāts pamatojoties uz Deklarācijas par Laimdotas Straujumas vadītā Ministru kabineta iecerēto darbību 177. un 179. punktiem, kuru izpilde paredz Nacionālo bruņoto spēku karavīru motivācijas spēju paplašināšanu, nodrošinot pilnvērtīgu Nacionālo bruņoto spēku līdzdalību starptautiskajās operācijās, pildot Latvijas starptautiskās saistības.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar spēkā esošo Ministru kabineta 2014.gada 26. augusta noteikumu Nr.509 „Noteikumi par karavīra mēnešalgas un speciālo piemaksu noteikšanas kārtību un to apmēru” (turpmāk – noteikumi)2.pielikumu karavīrs, piedaloties starptautiskajā operācijā, papildus mēnešalgai mēnesī saņem piemaksu 1423 EUR apmērā proporcionāli laikam, kurā viņš piedalās starptautiskajā operācijā. Atkarībā no starptautiskās operācijas rakstura un drošības apstākļiem tās norises reģionā piemaksu reizina ar atbilstošu koeficientu: starptautiskajām glābšanas operācijām un starptautiskajām humānām operācijām – no 1,0 līdz 1,2; starptautiskajām miera uzturēšanas operācijām – no 1,3 līdz 1,5; starptautiskajām miera nodrošināšanas operācijām – no 1,6 līdz 1,8; starptautiskajām militārām operācijām, kuru mērķis ir īstenot Apvienoto Nāciju Organizācijas Statūtu 51.panta noteiktās tiesības uz kolektīvo pašaizsardzību – 2,0. Tomēr pēdējo mēnešu laikā veiktie drošības situācijas izvērtējumi krīzes reģionos un starptautisko operāciju norises vietās liecina, ka noteikumu 2.pielikumā 2.punktā noteiktie piemaksu koeficentu diapazoni neatbilst apdraudējuma līmenim un pildāmajiem uzdevumiem esošo un potenciāli iespējamo operāciju rajonos. Ņemot vērā iepriekš minēto, kā arī novēroto tendenci draudiem krīžu reģionos pēc to rakstura kļūt kompleksākiem, Aizsardzības ministrija, iesniedz šo noteikumu projektu, kas paplašina Aizsardzības ministrijas un Nacionālo bruņoto spēku iespējas adekvāti reaģēt uz apdraudējumu daudzveidības un intensitātes pieaugumu esošo un potenciālo starptautisko operāciju rajonos, nosakot elastīgāku koeficentu noteikšanas diapazonu par dalību starptautiskajās operācijās šādiem operāciju veidiem atbilstoši likuma un noteikumu 2.pielikuma klasifikācijai: starptautiskajām glābšanas operācijām un starptautiskajām humānām operācijām – no 1,0 līdz 1,5; starptautiskajām miera uzturēšanas operācijām – no 1,3 līdz 1,8; starptautiskajām miera nodrošināšanas operācijām – no 1,6 līdz 1,9. Piemaksas koeficentu katrai konkrētai Nacionālo bruņoto spēku iesaistei starptautiskajā operācijā noteikumos paredzētajos ietvaros noteiks aizsardzības ministrs, pamatojoties uz Nacionālo bruņoto spēku komandiera ieteikumu, kas izriet no Apvienotā štāba visaptveroša militārā izvērtējuma par attiecīgās starptautiskās operācijas bīstamību un apdraudējuma raksturu. |
| 3. | Projekta izstrādē iesaistītās institūcijas | Noteikumu projektu izstrādājusi Aizsardzības ministrija sadarbībā ar Nacionālajiem bruņotajiem spēkiem. |
| 4. | Cita informācija | Normatīvā akta izpildi Aizsardzības ministrija 2015. gadā un turpmākajos gados attiecībā uz šobrīd spēkā esošajiem Saeimas apstiprinātajiem lēmumiem par Latvijas Nacionālo bruņoto spēku karavīru dalību starptautiskajās operācijās, nodrošinās atbilstoši tai piešķirtajiem valsts budžeta līdzekļiem no budžeta programmas 22.00.00 „Nacionālie bruņotie spēki” apakšprogrammas 22.10.00 „Starptautisko operāciju un Nacionālo bruņoto spēku personālsastāva centralizētais atalgojums” ietvaros.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecināms uz Nacionālo bruņoto spēku karavīriem, kuri piedalās starptautiskajās operācijās.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  |
| 2. | Atbildīgā institūcija | Aizsardzības ministrija |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Aizsardzības ministrija un Nacionālie bruņotie spēki normatīvajos aktos noteiktajā kārtībā. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. Veicamās funkcijas un uzdevumi netiek paplašināti vai sašaurināti.  |
| 3. | Cita informācija | Nav |

 *Anotācijas III, V un VI sadaļa – projekts šīs jomas neskar.*

 Aizsardzības ministrs R.Vējonis

 Vīza: Valsts sekretārs J.Sārts

30.04.2015 9:50

642

J.Pavlovičs

tālr:7335285;fakss 67335130

Jevgenijs.Pavlovics@mod.gov.lv